Schibettas dal mais: Sarah Bettens “Scream”, Athlete “Tourist”, M83 “Before the dawn heals us”

Da Patrick Capaul

M83 “Before the dawn heals us”
Tut en il stil dad in tip dad avant in pèr mais, quest tip qua: M83, band franzosa, chanzuns engulassas ed in num matematic! Tge maschaida! Ed i vegn anc meglier: las influenzas principalas dad Anthony Gonzales, il chau da quest project da Paris, èn per l’ina ils Smashing Pumpkins e per l’autra Jean Michel Jarre! Tge maschaida...?
Ghitarras grungigas tutgan sin keyboards bumbastics e kitschigs, ils onns 80 e 90 crodan in sin l’auter ed explodeschan en il sound da M83....blablabla....
Grev da descriver il stil, da chattar il dretg truchet per “before the dawn heals us”....C’est très pas du tout...hä? Vous parlez pommes frittes...?
Coola schiba!

Athlete “Tourist”
Melanconia e depressiun paran da temp en temp dad esser ils megliers amis da la musica – citat PC...
E senza surfar, la nova ATHLETE-schiba “tourist” preschenta la musica da pop/rock melanconica cun ina profunditad tut nova. Strusch da crair ch’il debut “vehicles&animals” dal 2003 era anc tipic britpop plitost happy e schalalalalalalala....
Tenor la band sez èn autras bands sco Coldplay u Travis per part responsabels per la midada da stil. Bellezza schiba per ils dretgs muments en dus, inclusiv avunda narcotica, chandailas e tempos. Bittersweet!

Sarah Bettens “Scream”
Sarah Bettens? Tgi? Hää...? Bu schnall tgi che quai savess esser...
Dentant, tradeschan ils emprims tuns da quella schiba bain spert tgi che Sarah Bettens è! Cler! Quai è gie la vusch da K’s CHOICE! Chantadura Sarah Bettens puspè ina gia sin agens pes cun in nov album solo. E quella gia ha la giuvna Belgia grad anc engaschà tschella mesadad dal duo K`s CHOICE – ses frar Gerd Bettens – sco producent e 
co-cumponist. La melanconia è restada, il chant tuna sco quai che Sarah Bettens tuna gia adina e las balladas acusticas han fatg plazza per rockknallers dal absolut meglier! Melodius e dinamic, grungig e ruch sa tira il fil cotschen en furma da qualitad tras mintga singula chanzun, “scream” è program, musica che fa gust sin tschivlar...! Speranza vegn Sarah Bettens sin tur....!